section_heading: Razvoj
paragraph_text: Razvoj novog helikoptera počinje nedugo nakon uvođenja Mi-24 u službu 1972. Dizajn je trebao biti napravljen na bazi Mil Mi-24, ali bez teretne kabine kako bi se poboljšale karakteristike zbog dužnosti koju je trebao obavljati (protu-oklopna borba, bliska podrška). Prvotno je razmatrano nekoliko dizajna, uključujući neke nekonvencionalne poput dvostrukog glavnog rotora te dodatnog motora na repu. 1977. izabran je početni dizajn s jednim rotorom i klasičnim dizajnom koji je ipak isključio sve sličnosti s Mi-24.